บอร์ด EEC เคาะส่งมอบพท.ไฮสปีดเชื่อม 3 สนามบิน 72% ภายใน 1 ปี หลังเซ็นกลุ่ม “ซีพี” 15 ต.ค.
บอร์ด EEC เคาะส่งมอบพท.ไฮสปีดเชื่อม 3 สนามบิน 72% ภายใน 1 ปี หลังเซ็นกลุ่ม “ซีพี” 15 ต.ค.
บอร์ด EEC เคาะส่งมอบพท.ไฮสปีดเชื่อม 3 สนามบิน 72% ภายใน 1 ปี หลังเซ็นกลุ่ม “ซีพี” 15 ต.ค.
30 ก.ย. 2562

นายคณิศ แสงสุพรรณ เลขาธิการ คณะกรรมการนโยบายเขตพัฒนาพิเศษภาคตะวันออก (กพอ.) หรือบอร์ด EEC ที่มีพล.อ.ประยุทธ์ จันทร์โอชา นายกรัฐมนตรี เป็นประธาน เปิดเผยว่า ที่ประชุมฯ รับทราบ การวางกำหนดการส่งมอบที่ดินในในโครงการรถไฟความเร็วสูงเชื่อม 3 สนามบิน (ดอนเมือง-สุวรรณภูมิ-อู่ตะเภา)ให้แล้วเสร็จโดยเร็ว คือ ส่งมอบที่ดิน 72% ภายใน 1 ปี หลังลงนามในสัญญาร่วมลงทุน เพื่อให้เอกชนเริ่มก่อสร้างโครงการและเห็นชอบให้กระทรวงพลังงานเร่งรัดการรื้อย้ายท่อก๊าซยาว 12 กม. ยกเสาส่งไฟฟ้าแรงสูง 16 ฟุต กระทรวงมหาดไทย เร่งรัดย้ายท่อระบายน้ำขนาดใหญ่ 4 จุด ย้ายเสาส่งไฟฟ้าแรงสูงยาว 14 กม. ยกเสาส่งไฟฟ้าแรงสูง 39 จุด ย้ายท่อประปาขนาดใหญ่ยาว 2 กม.
และกระทรวงคมนาคม โดยการรถไฟแห่งประเทศไทย(รฟท.) ใช้สิทธิ์เร่งรัดให้ย้ายท่อน้ำมันของบริษัทเอกชน ระยะทาง 44 กม. รวมทั้งเร่งรัด พรฎ.เวนคืนที่ดิน พ.ศ…. ซึ่งจะทำให้การส่งมอบพื้นที่ในโครงการเป็นไปตามแผนงาน และโครงการก่อสร้างแล้วเสร็จได้ตามเป้าหมาย
ด้านนายวรวุฒิ มาลา รักษาการ ผู้ว่าการรถไฟแห่งประเทศไทย(รฟท.)กล่าวว่า คณะกรรมการคัดเลือกเอกชนร่วมลงทุนโครงการรถไฟความเร็วสูงเชื่อม 3 สนามบิน ได้ส่งหนังสือกลับไปให้กลุ่มซีพีและพันธมิตร (CPH) เอกชนที่ได้ร่วมลงทุน โดยแจ้งถึงการส่งมอบพื้นที่ได้ทันที 72% หลังเซ็นสัญญาร่วมทุน เพราะเป็นพื้นที่ว่างเปล่า ไม่ติดกับที่ดินที่ถูกบุกรุก พร้อมกำหนดให้กลุ่มซีพีร่วมลงนามสัญญาร่วมทุนโครงการนี้ ในวันที่ 15 ต.ค.62
รายงานข่าวยังระบุว่า ที่ประชุม กพอ.รับทราบศาลปกครองมีมติให้คำพิพากษาให้ถอนฟ้องคำสั่งของคณะกรรมการคัดเลือกเอกชนร่วมลงทุนโครงการพัฒนาท่าเรือแหลมฉบัง ระยะที่ 3 ท่าเทียบเรือ F ที่ให้กิจการร่วมค้าเอ็นซีพีไม่ผ่านการประเมินในซองที่ 2 และให้การเพิกถอนคำสั่งดังกล่าว มีผลตั้งแต่วันที่ คณะกรรมการคัดเลือกฯมีคำสั่ง และให้มีผลตอ่ไปจนกว่ามีคำพิพากษาของศาลถึงที่สุด รวมทั้งให้ยกฟ้อง กพอ.ซึ่งเป็นผู้ถูกฟ้องคดีที่ 2 และคณะอนุกรรมการพิจารณาอุทธรณ์ ซึ่งเป็นผู้ถูกฟ้องคดีที่ 3 ทั้งนี้ คณะกรรมการคัดเลือกฯจะเร่งดำเนินการต่อไป
ส่วนโครงการพัฒนาสนามบินอู่ตะเภาและเมืองการบินภาคตะวันออก ที่ประชุมกพอ.รับทราบว่า ศาลปกครองเห็นตามคณะกรรมการคัดเลือกและมติอุทธรณ์ของกพอ.ไม่รับเอกสาร 2 กล่อง (กล่องข้อเสนอแผนธุรกิจ และกล่องข้อเสนอผลตอบแทนทางการเงิน)ของกลุ่มกิจการร่วมค้าธนโฮลดิ้ง ซึ่งบริษัท ฯ ได้ไปยื่นคำร้องกับศาลปกครองสูงสุด เมื่อวันที่ 16 กันยายน 2562 อย่างไรก็ตาม คณะกรรมการคัดเลือกจะดำเนินการต่อโดยกำหนดพิจารณาเอกสารทางเทคนิคให้จบภายในวันที่ 9 ตุลาคม 2562 และเปิดของการเงิน เพื่อหาผู้เข้เจรจาสัญญาซึ่งคาดว่าจะแล้วเสร็จภายในเดือนตุลาคม 2562
นอกจากนี้ ที่ประชุม กพอ.เห็นชอบระบบการใช้บริการเบ็ดเสร็จ EEC-OSS โดยสกพอ.ทำหน้าที่เป็นศูนย์กลางบริการรับคำขอ
อนุมัติ อนุญาต และประสานหน่วยงานเจ้าของกฎหมายที่เกี่ยวข้องทั้ง 8 ฉบับกำหนดในมาตรา 43 ของ พ.ร.บ.EEC จาก 6 หน่วยงานได้แก่กรมโยธาธิการและผังเมือง กรมโรงงานอุตสาหกรรม กรมอนามัย กรมพัฒนาธุรกิจการค้ากรมที่ดิน และสำนักงานตรวจคนเข้าเมือง
การบริการแบบเบ็ดเสร็จ ภายหลังปรับปรุงแล้วจะลดเวลาและขั้นตอนได้ถึง 50% โดยใช้ระยะเวลาดำเนินการเพียง 78 วัน จากเดิม 158 วัน ใช้เอกสารประกอบเพียง 42 รายการ จากเดิม 60 รายการ
โดยมีหลักการ 1.) ลดระยะเวลาขั้นตอนต่างๆได้แก่การพิจารณาเอกสารการลงพื้นที่และการลงนาม 2) การยกเลิกขั้นตอนบางขั้นตอนในการพิจาณาเอกสาร และยุบรวมใบอนุญาตที่คล้ายคลึงกัน และ 3.) ร่วมกับหน่วยงานรัฐในการเชื่อมโยงข้อมูล อำนวยความสะดวกในการกรอกคำร้อง และลดเอกสารที่ต้องใช้ในการขอใบอนุญาต
ส่วนแนวทางการพัฒนาบุคคลากรใน EEC  สกพอ. ได้ประมาณการความต้องการบุคลากรใน 10 อุตสาหกรรมเป้าหมาย จำนวน 475,00 ตำแหน่ง ใน 5 ปีในขณะที่บีโอไอ แจ้งความต้องการ 16,57 ตำแหน่งของผู้ลงทุนที่ขอเข้ามาลงทุนในปีที่ผ่านมาระยะเร่งด่วน 20,000 คนในปี งบประมาณ 2563
สำหรับแผนผังการใช้ประโยชน์ที่ดินและแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออก พ.ศ. …นั้น กพอ. มีมติเห็นชอบเมื่อวันที่ 5 ส.ค. 2562 ในการประชุมฯครั้งนี้กรมโยธาธิการและผังเมืองได้จัดทำ รายการประกอบแผนผังท้าย (ร่าง) ประกาศ 5 รายการ ได้แก่
รายการประกอบแผนผังการใช้ประโยชน์ในที่ดิน
รายการประกอบแผนผังระบบสาธารณูปโภคระบบเทคโนโลยีสารสนเทศและการสื่อสาร และระบบการควบคุมและขจัดมลภาวะ
รายการประกอบแผนผังระบบคมนาคมและขนส่ง
รายการประกอบแผนผังระบบบริหารจัดการน้ำ
รายการประกอบแผนผังระบบป้องกันอุบัติภัย
อย่างก็ตาม การจัดทำแผนผัง EEC นอกจากจะมีการรับฟังความเห็นจากผู้นำในจังหวัดผู้แทนในระดับจังหวัดอำเภอท้องถิ่นและชุมชนกลุ่มเฉพาะต่างๆจำนวน 40 ครั้งโดยประชุมแบบทางการ 25 ครั้งและไม่เป็นทางการ 15 ครั้ง ซึ่ง สกพอ. และ กรมโยธาธิการและผังเมือง(ยผ.)ได้ร่วมกันชี้แจงทำความเข้าใจกับกลุ่มเครือข่ายเพื่อนตะวันออกฯ
ทั้งนี้ เมื่อวันที่ 30 ส.ค. 62 ได้มีกลุ่มชาวบ้านตำบลเขาดิน อำเภอปางปะกง จ.ฉะเชิงเทราและ อำเภอพานทอง จังหวัดชลบุรีมากกว่า 60 คนเดินทางมายื่นหนังสือนำเรียนนายกรัฐมนตรีที่ศูนย์รับเรื่องราวร้องทุกข์ของรัฐบาล เพื่อเรียกร้องให้เดินหน้าโครงการ EEC และขอให้เร่งรัดประกาศใช้แผนผัง EEC โดยเร็วเนื่องจากเป็นความต้องการของคนในพื้นที่ที่แท้จริงโดยในการเรียกร้องให้เดินหน้าโครงการ EEC ครั้งนี้ได้มีประชาชนในพื้นที่ร่วมลงชื่อจำนวนมากกว่า 500 คน
โดยที่ประชุมกพอ. เห็นชอบรายการประกอบแผนผังท้าย(ร่าง) ประกาศกพอ. เรื่องแผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออก พ.ศ. .. ตามที่เสนอ และ มอบหมายสกพอ.นำเสนอครม.พิจารณาอนุมัติ ต่อไป
รวมทั้ง ที่ประชุม กพอ. ระบุว่า จากมติ ครม. เมื่อวันที่ 3ก.ย. 2562 ซึ่งได้รับทราบ(ร่าง)ระเบียบคณะกรรมการเขตพัฒนาพิเศษภาคตะวันออกว่าด้วยกองทุนพัฒนาเขตพัฒนาพิเศษภาคตะวันออกพ.ศ. …ตามที่สกพอ.เสนอและให้แก้ไขปรับปรุงการออกร่าง
ระเบียบฯ ดังกล่าวตามข้อสังเกตของสำนักงานคณะกรรมการกฤษฎีกา(สคก.)และรับความเห็นจากสำนักงานสภาพัฒนาการเศรษฐกิจและสังคมแห่งชาติสศช.)สำนักงบประมาณ(สงป)และสำนักงานคณะกรรมการส่งเสริมการลงทุน ทั้งนี้สกพอ. จะได้ดำเนินการแก้ไขปรับปรุง (ร่างระเบียบฯดังกล่าวตามความเห็นจากหน่วยงานต่างๆ สำหรับ เงินกองทุนให้ใช้จ่ายเพื่อกิจการตามวัตถุประสงค์ของกองทุน